**ROKIŠKIO RAJONO SAVIVALDYBĖS ADMINISTRACIJA**

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas  | Būsto ir aplinkos pritaikymas neįgaliesiems. |
| 2. | Teisės aktai, reguliuojantys administracinės paslaugos teikimą | 1. Būsto pritaikymo neįgaliesiems 2016-2018 metais tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. rugpjūčio 10 d. įsakymu Nr. A1-460.2. Būsto pritaikymo neįgaliesiems komisijos nuostatai, patvirtinti 2016 m. kovo 25 d. Rokiškio rajono savivaldybės administracijos direktoriaus įsakymu Nr. AV-269. |
| 3. | Informacija ir dokumentai, kuriuos turi pateikti asmuo | 1. Prašymas.2. Asmens tapatybę patvirtinantis dokumentas.3. Teisėtą atstovavimą patvirtinančio dokumento kopija (kai prašymą teikia atstovaujantis asmuo).4. Išrašas iš medicininių dokumentų (Forma Nr. 027/a), išduotas asmens sveikatos priežiūros įstaigos šeimos gydytojo (asmenį gydančio gydytojo) pagal Negalios priežasčių ir būklių sąrašą (šio dokumento pareiškėjas neteikia, jeigu jo turimą kopiją gali pateikti savivaldybės administracija).5. Mokinio ar studento pažymėjimo kopija (teikia besimokantys asmenys).6. Darbdavio pažyma (teikia dirbantys asmenys).7. Būsto savininko (bendraturčių, jei yra) rašytinis laisvos formos sutikimas leisti pritaikyti būstą, kai prašoma pritaikyti asmeniui, kuris nėra šio būsto savininkas.8. Bendrosios nuosavybės bendraturčių sutikimas (ne mažiau kaip 50 proc.+1), kai prašoma rekonstruoti daugiabučio namo bendro naudojimo objektus.9. Kredito įstaigos arba banko sutikimą vykdyti būsto pritaikymo darbus, kai prašomas pritaikyti būstas yra įkeistas kredito įstaigai ar bankui.10. buto inventorinės bylos kopiją (kai pritaikomas butas).11. Kita pareiškėjui svarbi informacija. |
| 4. | Informacija ir dokumentai, kuriuos turi gauti institucija (prašymą nagrinėjantis tarnautojas) | Savivaldybės administracija, gavusi rašytinį pareiškėjo sutikimą naudoti jo asmens duomenis, prie pareiškėjo prašymo prideda šiuos dokumentus:1. išrašą iš NDNT duomenų bazės apie nustatytą neįgalumo arba darbingumo lygį ir apie nustatytą specialųjį nuolatinės slaugos poreikį arba pažymos apie nustatytą specialųjį nuolatinės slaugos poreikį kopiją;2. savivaldybės administracijos ar iš TNPC gauto išrašo iš asmens medicininių dokumentų (Forma Nr. 027/a) apie nustatytą techninės pagalbos neįgaliesiems priemonių poreikį kopiją arba galiojančios asmens aprūpinimo techninės pagalbos priemonėmis sutarties kopiją;3. išrašą iš Gyventojų registro apie deklaruotą neįgaliojo gyvenamąją vietą;4. išrašą iš Valstybinės mokesčių inspekcijos prie Lietuvos Respublikos finansų ministerijos duomenų bazės arba Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenų bazės apie asmens, draudžiamo nustatytosiomis valstybinio socialinio draudimo rūšimis, kategoriją (apdraustojo kategorija) ir asmens darbinį užimtumą;5. Nekilnojamojo turto registro duomenų išrašą. |
| 5. | Administracinės paslaugos teikėjas | Socialinės paramos ir sveikatos skyrius, 511, 514 kabinetai.  |
| 6. | Administracinės paslaugos vadovas | Socialinės paramos ir sveikatos skyriaus vedėjas Vitalis Giedrikas, tel. (8 458) 71252, el.p. globa@post.rokiskis.lt.  |
| 7. | Administracinės paslaugos suteikimo trukmė | Komisija sudaro būsto pritaikymo eilę, pareiškėjus suskirstant pagal judėjimo ir apsitarnavimo funkcijų sutrikimų lygius. Prašymus pritaikyti būstą komisija nagrinėja komisijos pirmininko nustatytą dieną ir laiką, tačiau ne vėliau kaip iki einamųjų metų birželio 1 d. Komisija įvertina būsto pritaikymo poreikį asmeniui, turinčiam judėjimo ir apsitarnavimo funkcijų sutrikimų, ir priima sprendimą dėl būsto pritaikymo poreikio tenkinimo. |
| 8. | Administracinės paslaugos suteikimo kaina (jei paslauga teikiama atlygintinai) | Paslauga teikiam neatlyginamai.  |
| 9. | Prašymo forma, pildymo pavyzdys ir prašymo turinys | Prašymo forma laisva. Būtina pateikti informaciją apie pareiškėją: vardas, pavardė, gimimo data, gyvenamosios vietos adresas, telefono numeris, ko asmuo pageidauja. |